מנשה קדישמן

250px|ממוזער|שמאל|לוחית זיכרון למנשה קדישמן בכניסה לביתו
**מנשה קדישמן** (21 באוגוסט 1932 – 8 במאי 2015) היה צייר ופסל ישראלי, חתן פרס ישראל בתחום הפיסול.

## ביוגרפיה
מנשה קדישמן נולד בתל אביב לבלהה ובן-ציון קדישמן. למרות הרוח החלוצית של המשפחה, הייתה בבית אווירה תומכת לעיסוק באמנות. אביו נהג ליצור, כתחביב, חיתוכי אלומיניום בנושאי חלוצים. בנעוריו למד קדישמן ציור אצל אהרון אבני. לאחר מכן למד פיסול אצל משה שטרנשוס. במקביל היה קדישמן פעיל בתנועת הנוער "גורדוניה" (התנועה המאוחדת). בשנת 1950 נפטר אביו. קדישמן סיים את לימודיו התיכוניים בבית הספר המקצועי ע"ש מקס פיין בתל אביב. עם גיוסו לצה"ל הצטרף ליחידת הנח"ל הראשונה, שהוקמה באותה עת. קדישמן הוצב בקיבוץ מעיין ברוך שבאצבע הגליל. הוא היה רועה צאן, דבר שהשפיע רבות על יצירותיו. זכרונותיו כרועה מתועדים וערוכים בדייקנות ברישומי פחם ועיפרון. התוכן בדרך כלל עוסק בכבשים. הכבשים צוירו בעיקר בסביבת גבול ישראל, גדרות תיל. מה שהשפיע עליו ביותר זו העובדה שגם הכבשים למעשה מוגבלות בגבול בין-לאומי.

בשנים 1947–1950 למד פיסול אצל משה שטרנשוס, ולאחר מכן אצל רודי להמן. היה חבר קיבוץ יזרעאל מספר שנים, אך עזב את הקיבוץ, בגלל שסירב לממן את לימודיו האקדמיים.

בשנים 1959–1960 למד בסט. מרטינ'ס סקול אוף ארט  אצל אנתוני קארו  (למד שם יחד עם בוקי שוורץ), ובסלייד סקול; שני המוסדות בלונדון. בשנות ה-60 חי ויצר בלונדון ואף החל להצליח שם.

בשנת 1968 ייצג את ישראל בדוקומנטה בקאסל, גרמניה, ובשנת 1978 הציג בביאנאלה של ונציה 18 כבשים שעל גבן צבע כחול בשם "פרויקט הכבשים: הטבע כאמנות והאמנות כטבע". מיצג זה שוחזר במוזיאון תל אביב לאמנות בתערוכה של יצירותיו שנפתחה בדצמבר 2005 ונקראה "צייר לי כבשה". התפרסם גם בציורי דיוקנאות הכבשים הצבעוניים שלו, אותם החל לצייר בשנת 1995; מאז יצר אלפי דיוקנאות מסדרה זו.

בפסליו הוא נהג להשתמש בברזל ובחומרים נוספים כדי ליצור אמנות סביבתית אפית. בתחילתה, בשנות ה-60, נהג לפסל בסגנון מופשט על ידי שימוש בצורות גאומטריות חדות, ובהמשך פיסל גם פסלים פחות מופשטים, בהם "עקדת יצחק", פסל רחוב עשוי פלדת קורטן שנמצא בתל אביב מול מוזיאון תל אביב ובניין בית המשפט.

פסל הרחוב שלו "התרוממות" עשוי פלדה וגובהו 15 מטר. הפסל נמצא בסמוך לבית תיאטרון "הבימה" בתל אביב, והוא סימן היכר בולט של סביבתו.

בשנת תשנ"ה (1995) נבחר לחתן פרס ישראל בתחום הפיסול. בשנת 2005 הוקרן בפסטיבל ירושלים הסרט "הכבשה הכחולה" (בבימוי דני דותן ודליה מבורך) המתעד את חייו ויצירתו.

בשנים 1976–1977 שיחק בסרטים בבימויו של זאב רווח "רק היום" ו"הגונב מגנב פטור" בתפקיד המהרישי.

קדישמן היה גרוש ואב לשניים. בנו, בן, הוא צייר. בתו השחקנית מאיה קדישמן הייתה נשואה לאמן ערן שקין.

מנשה קדישמן נפטר ב-8 במאי 2015, בגיל 82, ונטמן בבית הקברות קריית שאול.

## מוזיאונים ואוספים פרטיים
* גלריה לאמנות של אונטריו, טורונטו (קנדה);
* Centro d'Arte Contemporanea, פראטו (איטליה);
* אוסף המנזר הדומיניקני, בראונשווייג (FRG);
* קולקציית גבי ועמי בראון, תל אביב (ישראל);
* מוזיאון הארה לאמנות עכשווית, טוקיו (יפן);
* קולקציית הלן וג'רום שטרן, ניו יורק (ארצות הברית);
* קולקציית הרטה ופול אמיר, לוס אנג'לס (ארצות הברית);
* המוזיאון ישראל, ירושלים (ישראל);
* המוזיאון היהודי בברלין (FRG);
* מוזיאון להמברוק של העיר דואיסבורג (FRG);
* קולקציית ליזי וזאב אברם, לונדון (בריטניה);
* אוסף מוריאל ופיל ברמן, פנסילבניה (ארצות הברית);
* מוזיאון לאמנות מודרנית, ניו יורק (ארצות הברית);
* הגלריה הלאומית לאמנות, בייג'ינג (סין);
* אוסף נילס סיטאלר, ברלין (FRG);
* גלרי טייט, לונדון (בריטניה).

## הנצחה
במסגרת המיזם של עיריית תל אביב להנצחת אמנים ואנשי תרבות תושבי העיר, נקבעה לוחית זיכרון על ביתו ברחוב בר כוכבא 2.

## גלריית תמונות


Kadishman, suspence, 1966.jpg|מתח, 1966פלדה צבועה, גובה 302 ס"ממוזיאון ישראל, ירושלים
File:KadishmanRestani005.jpg|ריבוע צהוב (1975), אדמה צבועה, אורך: 1000 ס"מ, רוחב 1000 ס"מ, עמק המצלבה, ירושלים 
File:Laundry Forest 004.jpg|יער כביסה (1975), סדינים בגובה 500 סמ וברוחב 300 ס"מ על מבנה כבלים וצינורות באורך 4000 ס"מ, מראה תצוגה במוזיאון ישראל, ירושלים
File:Laundry Forest 001.jpg|יער כביסה (1975), סדינים בגובה 500 סמ וברוחב 300 ס"מ על מבנה כבלים וצינורות באורך 4000 ס"מ, מראה תצוגה במוזיאון ישראל, ירושלים
File:Rabin center Kadishman 002.JPG|עצים בתשליל, 1975פלדת קורטןשדרות רוקח 77, תל אביב
File:Menashe Kadishman 001.JPG|התרוממות, 1976ברזל, גובה 15 מ'מתחם הבימה, תל אביב-יפו
Continuum Sculpture - Menashe Kadishman (Weizmann Institute of Science) (4).JPG|המשכיות, 1979פלדת קורטןמכון ויצמן למדע, רחובות
Ketaim by Menashe Kadishman.jpg|קטעיםבית חולים בילינסון, פתח תקווה
Kadishman Binding of Isaac.jpg|עקדת יצחק, 1982-1985פלדת קורטןרחבת מוזיאון תל אביב ובית המשפט
Tefen0005.JPG|לידה, 1989ברזל, 230/300/250 ס"מהמוזיאון הפתוח, תפן
File:Kadishman Van Leer 005.jpg|נגנית חלילמכון ון ליר, ירושלים
File:PikiWiki Israel 19306 quot;PrometHeusquot; By Menashe Kadishman Tel A.JPG|פרומתאוספלדת קורטן מרכז מאירהוף לחינוך לאמנות, תל אביב
31.03.09 Tel Aviv 035 TAU 18.JPG|עקדת יצחק, אוניברסיטת תל אביב
File:PikiWiki Israel 35615 Birds sculpture by Menashe Kadishman in Tel Aviv.JPG|זוג ציפורים, רח' אסתר המלכה, תל אביב
File:Shalechet (Menashe Kadishman).jpg|הפסל "שלכת" במוזיאון היהודי בברלין
PikiWiki Israel 5882 underground memorial in ramat-gan.jpg|אנדרטת המחתרות רמת גן
File:Kadishmans at shop window.jpg|שני ציורים של קדישמן מוצגים בחלון ראווה של חנות בכיכר רבין.


## השכלה
* 1947–1950 – פיסול, עם הפסל משה שטרנשוס
* 1954 – פיסול, עם הפסל רודי להמן
* 1959–1960 – אמנות, בית הספר לאמנות "סנט מרטין", לונדון
* 1961 – אמנות, בית הספר לאמנות יפה סלייד, לונדון.

## פרסים והוקרה
* 1960 – קרן התרבות אמריקה-ישראל
* 1961 – מלגה מטעם קרן סיינסבורי, לונדון
* 1967 – פרס ראשון לפיסול, הביאנאלה של פריז
* 1978 – פרס סנדברג מוזיאון ישראל, ירושלים
* 1980 – מלגה מטעם קרן תרבות אמריקה-ישראל
* 1981 – פרס אויגן קולב לגרפיקה ישראלית, מוזיאון תל אביב
* 1981 – פרס חבר השופטים, הביאנאלה הנורווגית הבין-לאומית להדפס, פרדריקשטאט
* 1984 – פרס קרן מנדל פונדיק לאמנות ישראלית, מוזיאון תל אביב
* 1990 – פרס דיזנגוף לאמנות הציור והפיסול, עיריית תל אביב יפו, תל אביב
* 1995 – פרס ישראל בתחום הפיסול
* 2002 – עמית כבוד, מוזיאון תל אביב לאמנות, תל אביב

## אמנות במרחב הציבורי

## איור ספרים

## ספרים וקטלוגים אודות יצירתו
* נורית שילה-כהן (אוצרת), **מתקשרים עם קדישמן**, מוזיאון ישראל, ירושלים, 1979.
* אדוארד פריי (אוצר), **מיתוס וגלגולו: ציור ופיסול מונומנטלי של מנשה קדישמן**, מוזיאון תל אביב לאמנות, 1987.
* יגאל צלמונה, **מנשה קדישמן: לידה ופסלים אחרים 1990-1988**, מוזיאון ישראל, ירושלים, 1990.
* מארק שפס, **Menashe Kadishman: Sculpture and Drawings**, גלריה Annely Juda Fine Art, לונדון, 1992.
* אירית מילר, **מנשה קדישמן: מרישום לפיסול**, אודיטוריום חיפה, עיריית חיפה, 1994.
* פייר רסטאני, מרדכי עומר, **קדישמן**, הוצאת גוטסמן ומוזיאון תל אביב לאמנות, 1996.
* ארטורו שוורץ, מרדכי עומר, דן מירון, אמנון ברזל ואחרים, **Menashe Kadishman - Shalechet**, הוצאת Charta, מילאנו, ומוזיאון Suermondt-Ludwig, אאכן, 1999.
* מאירה פרי-להמן (אוצרת), **מנשה קדישמן: עמק העצבות, סיכום ביניים, 2014-2012**, גלריה עירונית כפר סבא, 2014.

## סרט דוקומנטרי
* דני דותן, דליה מבורך (בימוי), הכבשה הכחולה, 2005.

## לקריאה נוספת
* רן שחורי, **Art in Israel**, הוצאת סדן, תל אביב, 1974.
* בנימין תמוז (עורך), דורית לויטה, גדעון עפרת, **סיפורה של אמנות ישראל**, הוצאת מסדה, 1980.
* עמוס קינן (עורך), אדם ברוך, בנימין תמוז, שלמה שבא, גדעון עפרת, יגאל תומרקין ואחרים, **אמנות הפיסול בישראל: חיפוש הזהות**, המוזיאון הפתוח תפן, 1988.
* גדעון עפרת, **One Hundred Years of Art in Israel**, בולדר, קולורדו, 1998, Westview Press.
* מרדכי עומר, "מנשה קדישמן: המילה תסוכך על החושך", בתוך: **אמנות ישראלית בת-זמננו - מקורות וזיקות**, הוצאת עם עובד, תל אביב, 2002.
* מרדכי עומר (אוצר), מיכל היימן, תמר הרמן, **גופי-עצמי**, בתוך: **60 שנות אמנות בישראל**, מוזיאון תל אביב לאמנות, 2008.
* גליה בר-אור, **אמנות ישראלית מאוסף גבי ועמי בראון**, המשכן לאמנות עין חרוד, 2009.
* יגאל צלמונה, **100 שנות אמנות ישראל**, מוזיאון ישראל, ירושלים, 2010.
* אריק קילמניק, גדעון עפרת ואירנה גורדון, **100 שנות אמנות הדפס בישראל**, סדנת ההדפס ירושלים, 2015.
* אמיתי מנדלסון, **זה האיש - ישו באמנות הישראלית**, מוזיאון ישראל, ירושלים, 2016.
* אליק מישורי, **מ"אפקים חדשים" ל"רוח אחרת" אמנות ישראלית 1988-1948**, הוצאת למדא האוניברסיטה הפתוחה, 2019.

## קישורים חיצוניים

* 
*  גיבור תרבות: תוכנית רדיו המוקדשת כולה למנשה קדישמן, בהגשת ד"ר דן ערב, ד"ר דוד גורביץ' ויונתן גת: להאזנה
* מנשה קדישמן, באוספי מוזיאון ישראל
* 
* פרטים על מנשה קדישמן ב
* 
* 
* מנשה קדישמן, באתר Europeana
* ביוגרפיה של מנשה קדישמן 
* 
* 
* 
* 
*  שיחה עם מנשה קדישמן, באתר "art-in-process.com"
*יאיר טלמור, "מושגים ומימושם: על ההדפס של מנשה קדישמן", 1280°c, גיליון מס' 41, אפריל 2021; באתר 'ערב רב', 24 ביוני 2021

* 

**בעקבות מותו:**
* 
* 
* 
* 
* 
* 

## הערות שוליים

*
קטגוריה:בוגרי התיכון המקצועי ע"ש מקס פיין
קטגוריה:בוגרי התנועה המאוחדת
קטגוריה:חברי גרעיני נח"ל
קטגוריה:ציירים ישראלים
קטגוריה:אמני הדפס ישראלים
קטגוריה:פסלים ישראלים
קטגוריה:זוכי פרס ישראל לפיסול
קטגוריה:זוכי פרס דיזנגוף
קטגוריה:זוכי פרס סנדברג לאמנות ישראלית
קטגוריה:מאיירי הגדה של פסח
קטגוריה:אישים הקבורים בבית הקברות קריית שאול
קטגוריה:קבוצת עשר פלוס
קטגוריה:ישראלים שנולדו ב-1932
קטגוריה:ישראלים שנפטרו ב-2015
קטגוריה:זוכי פרס אויגן קולב לגרפיקה ישראלית
קטגוריה:אמני מיצב ישראלים
קטגוריה:זוכי פרס קרן מנדל ואווה פונדיק לאמנות ישראלית